РЕПУБЛИКА СРБИЈА

НАРОДНА СКУПШТИНА  
Одбор за правосуђе, државну управу

и локалну самоуправу

07 Број: 02-476/19

25. март 2019. године

Б е о г р а д

ПРЕДСЕДНИКУ

НАРОДНЕ СКУПШТИНЕ

Одбор за правосуђе, државну управу и локалну самоуправу, на 54. седници одржаној 25. марта 2019. године, размотрио је Правилник о унутрашњем уређењу и систематизацији радних места у Стручној служби Повереника за заштиту равноправности, са Обрасцима компетенција.

Одбор је констатовао да је Повереник за заштиту равноправности, у складу са чланом 32. став 2. Закона о забрани дискриминације, донео Правилник о унутрашњем уређењу и систематизацији радних места у Стручној служби Повереника за заштиту равноправности, број:110-00-2/1/2019-04 од 15. марта 2019. године са Oбрасцима компетенција и Образложењем, који је поднео Народној скупштини на сагласност (примљено под бројем 02-476/19 од 15. марта 2019. године).

Одбор је утврдио Предлог одлуке о давању сагласности на Правилник о унутрашњем уређењу и систематизацији радних места у Стручној служби Повереника за заштиту равноправности.

За представника Одбора на седници Народне скупштине одређен је Петар Петровић, председник Одбора.

ПРЕДСЕДНИК

Петар Петровић

П Р Е Д Л О Г

На основу члана 32. став 2. Закона о забрани дискриминације („Службени гласник РС“, број 22/09) и члана 8. став 1. Закона о Народној скупштини („Службени гласник РС“, број 9/10),

Народна скупштина Републике Србије, на \_\_\_\_ седници \_\_\_\_\_\_\_\_\_\_\_\_\_\_\_ одржаној \_\_\_\_\_\_\_\_\_\_\_\_\_ 2019. године, донела је

О Д Л У К У

о давању сагласности на Правилник о унутрашњем уређењу и систематизацији радних места у Стручној служби Повереника за заштиту равноправности

1. Даје се сагласност на Правилник о унутрашњем уређењу и систематизацији радних места у Стручној служби Повереника за заштиту равноправности које је донео Повереник за заштиту равноправности, број: 110-00-2/1/2019-04, од 15. марта 2019. године.

2. Ова одлука објављује се у „Службеном гласнику Републике Србије“.

РС број \_\_\_\_\_\_

У Београду, \_\_\_\_\_\_ 2019. године

НАРОДНА СКУПШТИНА РЕПУБЛИКЕ СРБИЈЕ

ПРЕДСЕДНИК

Маја Гојковић

**О б р а з л о ж е њ е**

Законом о забрани дискриминације, у члану 32. став 2. ("Сл. гласник РС", бр. 22/09) утврђено је да Повереник за заштиту равноправности доноси акт којим уређује организацију и рад стручне службе која му помаже у вршењу његових надлежности. Истом одредбом утврђено је да на тај акт сагласност даје Народна скупштина.

Повереник за заштиту равноправности донео је, 15. марта 2019. године, Правилник о унутрашњем уређењу и систематизацији радних места у Стручној служби Повереника за заштиту равноправности, број: 110-00-2/1/2019-04, са Обрасцима компетенција и Образложењем и упутио га Народној скупштини ради давања сагласности.

Одбор за правосуђе, државну управу и локалну самоуправу, на 54. седници одржаној 25. марта 2019. године, размотрио је наведени Правилник са прилозима и констатовао да је Повереник за заштиту равноправности донео Правилник о унутрашњем уређењу и систематизацији радних места у Стручној служби Повереника за заштиту равноправности у складу са чланом 32. став 2. Закона о забрани дискриминације, чланом 46. Закона о државним службеницима („Службени гласник РС“, бр. 79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14, 94/17 и 95/18) и чланом 3. став 1. и чл. 5-10. Одлуке о образовању и раду стручне службе Повереника за заштиту равноправности („Службени гласник РС“, бр. 8/11 и 32/13), након чега је Одбор утврдио и поднео Народној скупштини Предлог одлуке о давању сагласности на Правилник о унутрашњем уређењу и систематизацији радних места у Стручној служби Повереника за заштиту равноправности број: 110-00-2/1/2019-04, од 15. марта 2019. године.